জীবনাথ রায়চৌধুরী মিলনসাগর Jibnath Roy Choudhury MILANSAGAR
কবি জীবনাথ রায়চৌধুরী  জন্মগ্রহন করেন অবিভক্ত বাংলার খুলনা জেলার (বর্তমানে বাগেরহাট
জেলা ) নিজগ্রাম মূলঘর, ২৪ শে আশ্বিন ১৩৩৯ (১০ই অক্টোবর ১৯৩২ ) | তাঁর পিতার নাম স্বর্গত চারুচন্দ্র
রায়চৌধুরী ও মাতার নাম স্বর্গতা শিবানী দেবী |
কবি নিজগ্রামের খড়রিয়া উচ্চ ইংরাজী বিদ্যালয় থেকে স্কুলের পাঠ শেষ করে কলকাতার চারুচন্দ্র কলেজ,
আশুতোষ কলেজ ও ইন্ডিয়ান স্ট্যাটিসটিকাল ইনস্টিটিউটে পড়াশুনা করেন |
কবির কর্মক্ষেত্র ছিল, ইলেকশন কমিশন কলকাতা, সেন্ট্রাল জুট কমিটি কলকাতা,  সেন্ট্রাল স্ট্যাটিসটিকাল
অফিস কলকাতা ও দিল্লী, সরাষ্ট্র মন্ত্রণালয় দিল্লী, বুড়ো অফ্ ইন্ড্রাস্ট্রিয়াল কষ্ট এন্ড প্রাইসেস, দিল্লী,  কোল
কন্ট্রলার অফিস কলকাতা, অল ইন্ডিয়া  ইনস্টিটিউট অফ্ হাইজিন এন্ড পাবলিক হেলথ , কলকাতা |
বাংলার অসাধারন প্রাকৃতিক প্রভাবের জন্য সব বাঙালীই একটু আধটু সাহিত্য চর্চা করে | কবিও তো এই
পরিবেশে মানুষ! স্কুলে পড়ার সময় কবি দু একটি কবিতা লেখার চেষ্টা করেছেন | এর মধ্যে ‘গান’ কবিতাটি
গ্রামের হাতে লেখা পত্রিকার শিশু  বিভাগে প্রকাশিত হয়েছিল |  কলেজ জীবনে লেখা দু-একটি প্রবন্ধ
‘শিশুসাথী’ ‘লোক সেবক’  ও কলেজ পত্রিকায় প্রকাশিত হয়েছিল | এরপর কবি অবসর জীবনে স্বর্গীয় রণধীর
চন্দ্র শর্মা সরকারের অনুপ্রেরণায় কবিতা লেখা শুরু করেন | কবির অবসর জীবনের প্রতিটি কবিতা বিভিন্ন
পত্রিকায় প্রকাশিত হয় | কবির কাব্যগ্রন্থ ‘অঞ্জলি’ প্রকাশিত হয়  ২০০৫ সালে |
কবি আজ আমাদের মধ্যে নেই | তাঁর মৃত্যুদিবস আমাদের জানা নেই | তিনি না থাকলেও কবি তার
কবিতার মাধ্যমে কবিতাপ্রেমি মানুষের মধ্যে চির কাল বেঁচে থাকবেন |
কবির শেষ বাসস্থান - বি-১৬২ চিত্তরঞ্জন পার্ক, নতুন দিল্লী-১১০০১৯
আমাদের যোগাযোগের ঠিকানা :    srimilansengupta@yahoo.co.in